





ABOUT US 


Abde Mustafa Official, a team from Ahle Sunnat Wa Jama'at 
Our motto : Serving Quraano Sunnat, preaching Ilme Deen and 
to reform people. 


This team came into existence in the year 2012 and in very 
few years this team did a lot of acts. 

There is also a special place of Abde Mustafa Official on 
social media networking sites. 


Lots of people from all over the world are connected to us 


via Facebook, WhatsApp, Instagram, Telegram, YouTube and 
Blogger. 

JAADU KARWA DIYA HAI 

Maulana Shahzad Qadri Turabi Farmate Hain Ke Main Apne Peer -o- 
Murshid, Hazrat Allama Syed Turabul Haque Qadri Alaihi Rahma Ki 
Bargaah Mein Haazir Tha, Ek Shakhs Aaya Aur Kehne Laga Ke 
Mujh Par Kisi Ne Jaadu Karwa Diya Hai, Aap Ilaaj Kijiye 
Aap Alaihi Rahma Ne Apni Aadat Ke Mutabiq Taweez Ata Farmayi 
Aur Khoob Tasalli Di Magar Wo Shakhs Mutmain Nahin Hua Aur 
Baar Baar Yahi Keh Raha Tha Ke Mujh Par Kisi Ne Jaadu Karwa 
Diya Hal 
Aakhir Mein Shah Sahab Alaihi Rahma Ne Farmaya Ke Aisa Lagta 
Hai Tum Par Jaadu Kisi Mamooli Aadmi Ne Nahin Karwaya Balki 
Hazrate Moosa Alaihissalam Ke Daur Ke Sabse Bade Jadugar 
"Saamri" Ne Tum Par Jaadu Karwaya Hai 
Ye Sunte Hi Wo Taweez Le Kar Muskurata Hua Chala Gaya Aur 
Maujood Hazireen Bhi Muskura Diye 

C D A US ui 268U S d P CE) 
Humari Awaam Mein Ek Tabga Aisa Bhi Hai Jinhein Humesha Lagta 
Hai Ke Hum Par Kisi Ne Jaadu Karwa Diya Hai, Aurato Mein Ye 
Baat Zyada Paayi Jaati Hai 
Unhone Pehle Se Ye Baat Zahan Nasheen Kar Li Hoti Hai Ke Hum 
Par Jaadu Kiya Gaya Hai Aur Jab Unhein Is Ke Bar Khilaf Bataya 
Jaaye Ke Aap Par Kisi Ne Kuchh Nahin Karwaya To Unhein Taskeen 
Haasil Nahin Hoti, Goya Wo Yahi Sunna Chahte Hain Ke Mujh Par 
Kisi Ne Jaadu Karwa Diya Hai 
Allah Ta'ala Raham Farmaye 


ABDE MUSTAFA 


HAZRATE AMEER -E- MUAWIYA KATIB -E- RASOOL 
Hazrate Ameer -e- Muawiya Radiallaho Ta'ala Anho Ko Ye Sharf 
Bhi Haasil Hai Ke Aap Radiallaho Ta'ala Anho Nabiye Kareem # Ke 

Katib The Aur Aam Kitabat Ke Ilawa Huzoor # Ne Aapko Kitabat - 
e- Wahi Ki Bhi Zimmedari Ata Farmayi 

QISSA GO MUQARRIREEN MASJID SE BAAHAR 
Ek Martaba Hazrate Sayyiduna Ibne Umar Radiallaho Ta'ala 
Anhuma Masjid Mein Tashreef Laaye To Dekha Ke Wahan Ek Qissa 
Go Baith Kar Qisse Suna Raha Hai 
Aapne Ek Sipahi Ko Uski Taraf Mutawajjeh Kiya Ke Wo Ise Masjid 
Se Baahar Nikal De, Chunanche Us Sipahi Ne Ise Masjid Se Baahar 
Nikal Diya 
Agar Qissa Goyi Ka Tallug Zikr Ki Majalis Se Hota Aur Qissa Go Ko 
Ulama Mein Shumar Kiya Jaata To Hazrate Sayyiduna Ibne Umar 
Kabhi Bhi Use Masjid Se Baahar Na Nikalte 

Hazrate Sayyiduna Maula Ali Radiallaho Ta'ala Anho Ke Baare Mein 
Bhi Mangool Hai Ke Jab Aap Basra Tashreef Laaye To Qissa Go 
Mugarrireen Ko Masjid Se Baahar Nikala 

(un) 
Shah Waliullah Muhaddise Dehelvi Rahimahullah Likhte Hain Ke 
Sahaba -e- Kiraam Ne Qissa Khwano Ko Masajid Se Nikala Hai Aur 
Maara Bhi Hai 


C01 PAG. MIS NP JIN 
ABDE MUSTAFA 


SOCHO PHIR BOLO 
Hazrate Abu Huraira Radiallaho Ta'ala Anho Se Riwayat Hai Ke 
Nabiye Kareem E Ne Irshad Farmaya Ke : 
Banda Baaz Awgaat Ek Aisi Baat Keh Deta Hai Jis Ka Nugsan Nahin 
Samajhta, Aur Uski Wajah Se Wo Dozakh Mein Is Oadar Utar Jaata 
Hai Jis Qadar Ke Mashriq Wa Maghrib Ke Darmiyan Faasla Hai 

Bina Soche Samjhe Bolna Humare Liye Halakat Ka Sabab Ban Sakta 
Hai 
Kisi Bhi Baat Ko Bolne Se Pehle Ghaur -o- Fikr Karna Chahiye 
Kahin Aisa Na Ho Ke Koi Ek Jumla Humein Dozakh Mein Daal De! 
Allah Ta'ala Humein Fuzool Baato Se Bachaye 


ABDE MUSTAFA 

DR. TAHIR SAHAB 
Dr. Tahir Sahab Ke Mutalliq Bahuto Ne Bahut Kuchh Likha, Kisi Ne 
Radd Mein Likha To Kisi Ne Difa Aur Himayat Mein Likha 

Agar Hum Insaaf Ki Nazro Se Dekhein To Maloom Hoga Ke Jinhone 
Himayat Mein Likha Hai Un Ki Nazro Par Dr. Sahab Ke Kaam Ne 
Parda Daal Rakha Hai Warna Ulama -e- Ahle Sunnat Dr. Sahab Ke 
Mutalliq Muttafiqa Taur Par Apna Nazariya Pesh Farma Diya Hai Jo 
Mizaaj -e- Shariat Ke Ayen Mutabiq Hai 
Ab Tak Dr. Sahab Ke Baare Mein Jo Fatawa, Aqwaal Aur Nazariyaat 
Ulama -e- Ahle Sunnat Ki Jaanib Se Manzar -e- Aam Par Aaye Hain 
Wo Logon Ki Rah Numayi Ke Liye Shaafi Wa Kaafi Hai, Main Faqat 
Itna Arz Karna Chahunga Ke: 

Dastaar Ke Har Pech Ki Tehqeeq Hai Laazim 

Har Saahib -e- Dastaar Muazzaz Nahin Hota 
Shayar Ki Muraad Tak Bhale Hi Mujh Kam Faham Ki Rasayi Na Ho 
Sake Lekin Main Is Sher Ke Zariye Ye Kehna Chahta Hoon Ke Dr. 
Sahab Ho Ya Aalam -e- Rooya Mein Ayimma Wa Muhaddiseen Se 
Dastaar Haasil Karne Waala Koi Soofi, Unke Dastaar Ke Har Pech Ki 
Tehgeeg Karna Laazim Hai Kyunki Kabhi Kabhi Jo Dikhta Hai Wo 
Hota Nahin Aur Jo Hota Hai Wo Dikhayi Nahin Deta 


ABDE MUSTAFA 


KYA AAP KITABEIN PADHTE HAIN? 

Imam Zahbi "Tazkiratul Huffaz" Mein Khateeb -e- Baghdadi Ke 
Mutallig Likhte Hain Ke Wo Raaste Mein Chalte Huye Bhi (Kitabo 
Ka) Mutala Karte The Taaki (Kahin) Aane Jaane Ka Wagt Zaaya Na 
Ho! 

Gee ob 23 Pees Sle” I? ol 14 atur SL) 
Aaj Hum Raaste Mein Chalte Huye Padhna To Bahut Door, Ghar 
Mein Khaali Baithe Ho Tab Bhi Kitabein Padhna Pasand Nahin Karte 
Humare Naujawano Ke Baare Mein To Puchhiye Hi Mat, Inhein 
Gaana Sunne, Mobile Phone Par Game Khelne, Fuzool Ki Chatting 
Karne Aur Filmein Waghaira Dekhne Se Hi Fursat Nahin Hai Aur 

Agar Kabhi Kabhar Thoda Bahut Wagqt Khaali Mil Bhi Jaaye To 
Pareshan Ho Jaate Hain Ke Ab Ise Kahan Barbaad Kiya Jaaye? 
Hum Ye Nahin Kehte Ke Aap Raaste Mein Chalte Huye Kitabo Ka 
Mutala Karein Lekin Kabhi To Mutala Karein 

Apni Daud Bhaag Ki Zindagi Mein Se Kuchh Waqt Kitabo Ke Liye 
Bhi Nikalein, Yaqeenan Ye Aapke Liye Mufeed Saabit Hoga 

Jaate Jaate Ek Baat Aur : 

Mumkin Hai Ye Padh Kar Kisi Ko Hairani Huyi Ho Ke Koi Raaste 
Mein Chalte Huye Bhi Mutala Kiya Karta Tha Lihaza Hum Us 
Hairangi Mein Mazeed Izafa Karne Ke Liye Ek Aur Waqiya Bayaan 
Karte Hain, Mulahiza Farmayein : 

Hazrate Sa'alab Nahwi Alaihi Rahma Ki Wafat Ka Sabab Ye Hua Ke 
Aap Asar Ke Baad Kahin Nikle Aur Haath Mein Ek Kitab Thi Jise 
Aap Chalte Huye Padh Rahe The, Ek Ghoda Aapse Takra Gaya Aur 
Aap Zameen Par Gir Pade! Sar Mein Kaafi Chot Aayi 

Unhein Ghar Le Jaaya Gaya Aur Dusre Din Unka Inteqal Ho Gaya 


CAU M P) 
Allah Ta'ala Ki Un Par Rahmat Ho Aur Unke Sadqe Humari 
Maghfirat Ho Aur Mutaale Ki Toufique Bhi Ata Ho 


ABDE MUSTAFA 


PEHLE PADHAYI BAAD MEIN KHANA 
Chhati Sadi (6th Century) Ke Mash'hoor Hambali Aalim, Allama 
Ibne Aqeel Hambali Mutaale Ka Aisa Shauq Rakhte The Ke Khana 
Khane Mein Bhi Koshish Farmate Ke Kam Se Kam Waat Lage! 
Aap Aksar Roti Khaane Se Parhez Karte Aur Waqt Bachane Ke Liye 
Choore Ko Paani Mein Bhigo Kar Istemal Karte, Farmate Ke Roti 
Chabane Aur Khane Mein Kaafi Waqt Lag Jaata Hai Jabki Is 
(Choore) Ke Istemal Se Waqt Zyada Nikal Aata Hai 

(MAT DAS SANI Wa? lip Mb) 
Ilme Nahaw Ke Imam, Khaleel Bin Ahmad Farmate The Ke Wo 
Saa'atein (Ghadiya) Mujh Par Bahut Giraa Guzarti Hain Jin Mein 
Main Khana Khata Hoon 
(23 dal) 
Muhaddis -e- Kabeer Hazrate Ubaid Bin Yaeesh Alaihi Rahma 
Farmate Hain Ke Maine Tees Saal Se Raat Ka Khana Nahin Khaya, 
Meri Bahan Mere Moonh Mein Luqma Daalti Aur Main Hadees 
Padhta Aur Likhta 
(2507 40S 72) 
Hazrate Ahmad Bin Yahya Shaybani Alaihi Rahma Ko Jab Koi 
Dawat Deta To Is Shart Par Qabool Farmate Ke Unke Liye Koi Aisi 
Cheez Muhaiyya Ki Jaaye Jis Par Mujallad Kitabein Rakh Kar Padh 
Sakein 
(2497 (2) 
Allahu Akbar! Ye Wo Hastiya Thi Jinhein Wagt Ki Ahmiyat Maloom 
Thi Aur Mutaale Se Ghair Mamooli Muhabbat Thi 
Daur -e- Haazir Mein Door Door Tak Is Ki Misaal Nahin Milti 
Aaj Agar Hum Dekhein To Kuchh Log Sirf Neend Ko Bulane Ke 
Liye Mutaala Karte Hain Aur Dusri Taraf Jab Baat Film, Naatak 
Waghaira Dekhne Ki Aa Jaaye To Aadhi Raat Tak Ullu Ki Tarah 
Aankhein Khuli Ki Khuli Rehti Hain 
Maaf Kijiyega, Ahqar Ka Magsad Kisi Ko Neecha Dikhana Ya Kisi 
Ka Mazaaq Udana Harghiz Nahin, Main To Faqat Ek Haqeeqat Ko 
Bayaan Kar Raha Hoon Jis Ke Numoone Humein Apne Ird Gird 
Aksar Dekhne Ko Milte Hain 
Allah Ta'ala Humein Wagt Ki Ahmiyat Se Wagifiyat Ata Farmaye 
Aur Ilmo Amal Se Sachhi Muhabbat Ata Farmaye 


ABDE MUSTAFA 

ISHQ KARNA AUR ISHQ HONA 
Ek Hota Hai Ittefaqan Kisi Par Pehli Nazar Padte Hi Usse Pyaar Ho 
Jaana Aur Ek Hota Hai Ke Hum Pehle Se Ye Soch Kar Niklein Ke 
Humein Kisi Par Apni Nazar Ko Atkana Hai Aur Kisi Se Pyaar Karna 
Hi Hai 
In Dono Mein Bahut Farq Hai 
Aaj Kal Jo Ishq -e- Mijazi Ka Bazaar Garam Hai Wo Isi Dusri Qism 
Ka Hai Ke Humein Ek Mehbooba Ya Ek Aashique Ki Talash Hai 
Jis Tarah Insan Ki Zindagi Mein Deegar Kayi Magasid Hote Hain Ke 
Daulat Kamani Hai, Shohrat Haasil Karni Hai, Doctor, Engineer 
Banna Hai Theek Isi Tarah Kayi Logon Ne Ise Bhi Zindagi Ka Ek 
Magsad Bana Liya Hai Ke Humein Ek Mehboob Talash Karna Hai 
Phir Use Apne Dil Ki Baat Batani Hai, Usse Baatein Karni Hain, 
Mulagat Ke Liye Tadapna Hai Aur Deegar Mamlaat Karne Hain Jo 
Ishq -e- Mijazi Mein Bunyadi Ahmiyat Rakhte Hain 
Aisi Fikr Logon Ke Andar Paida Karne Mein Filmo, Dramo Aur 
Behuda Gaano Ka Bahut Bada Haath Hai, Yahi Wo Cheezein Hain 
Jinhone Logon Ka Bil Khusoos Naujawano Ka Dimagh Bhrasht Kar 
Rakha Hai 
Abhi To Haal Ye Hai Ke Jis Ne Jawani Ki Dehleez Par Qadam Bhi 
Nahin Rakha Wo Bhi Ishq -e- Mijazi Mein Dhoka Kha Kar Baitha 
Hai 
Agar Aap Chahte Hain Ke Aapki Awlaad Is Bala Se Mahfooz Rahe 
To Un Par Dhyaan Dein 
Sirf Ye Dekhna Kaafi Nahin Ke Usne Khana Khaya Ya Nahin, 
School Gaya Ya Nahin, Nahaya Ya Nahin Balki Ye Dekhein Ke Wo 
Kis Raaste Par Hai 
Kahin Aisa Na Ho Ke Jal Jaaye Baagh -e- Armaa Aur Kaano Ko 
Khabar Tak Na Ho! 


ABDE MUSTAFA 

RATTA MAAR MUQARRIR 

Allama Ibne Jauzi Likhte Hain Ke Hamid Bin Abbas Ka Ek Dost 
Beemar Ho Gaya To lyadat Ke Liye Usne Apne Bete Ko Bhejne Ka 
Irada Kiya, Bhejte Waqt Bete Ko Naseehat Ki : 
Beta! Jab Wahan Dakhil Ho Jaao To Oonchi Jagah Par Baithna Aur 
Mareez Se Puchhna Ke Aapko Kya Takleef Hai? 
Jab Wo Kahe Ke Fulaan Fulaan Takleef Hai To Jawab Mein Kehna 
Ke In'sha Allah Theek Ho Jaaoge, Phir Puchhna Ke Kaun Se 
Hakeem Se Ilaaj Karwate Ho? Jab Wo Kisi Hakeem Ka Naam Le To 
Kehna Ke Achha Hai, Mubarak Hai Phir Kehna Ke Ghiza (Khane) 
Mein Kya Istemal Karte Ho? Jab Wo Kisi Ghiza Ka Naam Bataye To 
Kehna Ke Achha Khana Hai, Behtar Ghiza Hai 
Beta Apne Baap Ki Naseehat Ko Sun Kar Iyadat Ke Liye Wahan 
Pahuncha To Mareez Ke Saamne Ek Meenar Tha, Wo Naseehat Ke 
Mutabiq Us Par Baitha To. Achanak Wahan Se Gir Pada Aur Mareez 
Ke Seene Par Ja Pada Aur Use Mazeed Takleef Mein Mubtala Kar 
Diya, Phir Mareez Se Puchha Ke Aap Ko Kya Takleef Hai? 
Mareez Ne Kaha Ke Marzul Maut Mein Hoon 
Isne Kaha Ke In'sha Allah Jald Najaat Paaoge (Yaani Jaane Ka Waqt 
Qareeb Hai) 
Phir Puchha Ke Kis Hakeem Se Dawayi Lete Ho? 
Mareez Ne Kaha Ke Malkul Maut 
Isne Kaha Ke Mubarak Hai, Ba Barkat Hai 
Phir Puchha Ke Kaun Si Ghiza Istemal Karte Ho? 
Mareez Ne Kaha Ke Maarne Waala Zahar! 
Isne Kaha Ke Bahut Mazedar Aur Achhi Ghiza Hai! 

Crt ELIAS! 42792187: oop ng? LAS) 
Fi Zamana Aksar Muqarrireen Ka Mamla Bhi Isse Kaafi Milta Julta 
Hai 
Mazkoora Bete Ne Jis Tarah Apne Baap Ki Naseehat Ko Samajhne 
Ki Bajaye Ratt Liya Isi Tarah Humare Joshile Muqarrireen "Baarah 

Taqreerein" Aur "Pachchees Khutbaat" Waghaira Ratt Kar Maidan - 
e- Tagreer Mein Utar Jaate Hain Aur Phir Anjaam Ka Andaza Aap 
Mazkoora Baala Waqiye Se Laga Sakte Hain 


ABDE MUSTAFA 


DR. TAHIR AUR WAQAR -E- MILLAT 
(Part 1) 
Hazrat Allama Mufti Muhammad Wagaruddin Qadri Razvi Alaihi 
Rahma Ki Bargaah Mein Sawal Kiya Gaya Ke Ek Shakhs Ne Khwab 
Dekha Jis Mein Nabiye Kareem ## Ne Usse Farmaya Ke Tum Agar 
Pakistan Mein Mere Mezbaan Ban Jaao To Main Pakistan Mein 
Kuchh Dino Ke Liye Ruk Sakta Hoon, Us Shakhs Ne Ek Risale Mein 
Yahi Khwab Bayaan Karte Huye Kaha Ke Huzoor # Ne Pakistan 
Mein Mujhe Apna Mustaqil Mezbaan Mugarrar Kar Diya Hai 
Is Jumle Par Kuchh Log Aitraz Karte Hain Aur Ise Shaan -e- Risalat 
Mein Tauheen Batate Hain Lihaza Aapse Darkhwast Hai Ke Shariat 
Ki Raushni Mein Fatwa Sadir Farmayein Ke Kya Shakhs -e- Mazkoor 
Kisi Sharayi Jurm Ka Murtakib Hua Hai Ya Nahin? 
Waaar -e- Millat Alaihi Rahma Jawab Mein Likhte Hain Ke Tahirul 
Qadri Ka Ye Khwab Nawaye Waat Lahore, Takbeer Aur Deegar 
Mukhtalif Rasail Mein Chhapa Hai 
Hageeqat Ye Hai Ke Khwab Insan Ke Ikhteyar Mein Nahin Aur 
Insan Khwab Mein Ajeebo Ghareeb Umoor Bhi Dekhta Hai Magar 
Apni Fazeelat Ke Liye Kisi Khwab Ko Chhapna Ya Bayaan Karna, 
Ye Insan Ka Ikhteyari Fe'al Hai Lihaza Tahirul Qadri Ka Khwab 
Bayaan Karte Huye Ye Kehna Ke Huzoor € Ne Pakistan Mein 
Mujhe Apna Mustaqil Mezbaan Muqarrar Kar Diya Hai Aur Wapsi 
Ke Ticket Ka Bhi Mutalba Kiya Hai Aur Bahut Si Baatein Bayaan Ki 
Jin Mein Huzoor # Ke Muhtaaj Hone Aur Tahirul Qadri Se Madad 
Talab Karne Aur Ek Ummati Ke Mugable Mein Nabi Ki Muhtaaji Ka 

Izhaar Hota Hai Lihaza Ye Tauheen -e- Nabi E Hai Aur Tauheen 
Karne Waalo Ki Jo Saza Hai Tahirul Us Saza Ka Mustahig Hai 


(325324 «16445st316 5:2) 
ABDE MUSTAFA 


DR. TAHIR AUR WAOAR -E- MILLAT 
(Part 2) 
Wagar -e- Millat Alaihi Rahma Se Dusre Magam Par Sawal Kiya 
Gaya Ke Professor Tahirul Oadri Ahle Sunnat Wa Jama'at Se Tallug 
Rakhte Hain Ya Nahin? Aur Humein Inke Baare Mein Kya Raaye 
Rakhni Chahiye? Inke Baare Mein Ek Risale Mein Padha Hai Ke Ye 
Deobandiyo Ke Pichhe Namaz Ko Jaayez Samajhte Hain Aur Unse 
Jo Ikhtelafaat Hain Use Furooyi Gardante Hain To Iska Waazeh 
Matlab Hai Ke Ye Gustakhaan -e- Rasool # Ko Kafir Nahin 
Samajhte Aur Ye-Ke.Inke Nazdeek Ikhteram -e- Rasool Bhi Furooyi 
Mas'ala Hai, To Kya Ye Shakhs 

IMA AA ANG 

(Jo In Gustakhaan -e- Rasool Ke Kufr Aur Azaab Mein Shak Kare 
Wo Kafir Hai) Ke Tahat Aayega Ya Nahin? 
Aap Alaihi Rahma Jawab Mein Likhte Hain Ke Professor Tahirul 
Qadri Ka Kehna Yahi Hai Ke Ye Ikhtelafaat Furooyi Hain 
28 September 1987 Ke Jung Akhbar Mein Ye Khabar Chhapi Hai 
Ke Inhone Hotel Mein Aurato Se Khitab Kiya, Ek Khatoon Ne Jab 
Inse Sawal Kiya Ke Jab Islam Ittehad Ka Dars Deta Hai To Phir Itne 
Firge Kyun? 
Is Par Professor Tahirul Qadri Sahab Ne Jawab Diya Ke Tamam 
Firgo Ki Bunyad Ek Hai, Sirf Juda Juda Tariga Hai Isliye Ittehad 
Mutassir Nahin Hota Aur Inhone Apne Interview Mein Pehle Bhi 
Kaha Tha Ke Inke Yahan Do Mudarras Deobandi Hain Aur Ek Shia 
Hai Lihaza Isi Se Andaza Kar Lijiye Ke In Ke Khayal Mein Aur 
"Nadwa" Waalo Ke Khayaal Wa Etigad Mein Kya Farq Hai 

(326:325U MG UICE 2) 
ABDE MUSTAFA 


DR. TAHIR AUR WAQAR -E- MILLAT 
(Part 3) 
Wagar -e- Millat Alaihi Rahma Se Ek Aur Magam Par Sawal Kiya 
Gaya Ke Zaid Kehta Hai Ke Dr. Tahirul Oadri Ek Sachhe Aashig -e- 
Rasool Hain Aur Ikhlaas Ke Saath Deen Ki Khidmat Karne Waale 
Hain, Mujhe Tahirul Oadri Ki Is Baat (Ke Deobandiyo Ke Pichhe 
Namaz Jaayez Hai) Ke Ilawa Tamam Baato Se Ittefag Hai Aur Main 
Inke Kaamo Se Mutmain Hoon Aur Inhein Badmazhabo Ka Chahne 
Waala Nahin Samajhta Lihaza Ye Irshad Farmayein Ke : 
(1) Kya Zaid Ke Pichhe Namaz Padhna Durust Hai? 
(2) Zaid Ke Aur Ahle Sunnat Ke Agaid Mein Jo Farg Hain Use 
Waazeh Farma.Dein 
Waqgr -e-.Millat.Alaihi Rahma Farmate Hain Ke Is Zamane Mein 
Islam Ka Daawa Karne Waale Mukhtalif Giroh Hain Aur Har Ek 
Yahi Daawa Karta Hai Ke Main Aashiq -e- Rasool Hoon Magar Kisi 
Shakhs Ke Stage Par (Diye Gaye) Bayanaat Se Uske Aqaid Ka Pata 
Nahin Lagaya Ja Sakta Hai 
Kisi Shakhs Ke Aqeede Aur Mazhab Ka Pata Uski Tehreero Se 
Chalta Hai, Tahirul Qadri Bahut Zamane Se Apne Interviews Mein 
Ye Kehta Raha Hai Ke Shia, Deobandi, Ghair Mugallid Aur Barelvi 
Chaaro Mazahib Mein Furooyi Ikhtelafat Hain! In Mein Usooli 
Ikhtelaf Nahin 
Is Ka Matlab Ye Hua Ke Hazrate Ayesha Siddiga Radiallaho Ta'ala 
Anha Par Tohmat Lagana, Hazrate Abu Bakar Wa Umar Radiallaho 
Ta'ala Anhuma Ko Khalifa -e- Bar Hague Na Janna, In Ki Khilafat Ka 
Inkar Karna, Ouraan -e- Kareem Ko Bayaaz -e- Usmani Samajhna, 
Ye Tamam Baatein Professor Sahab Ki Nazar Mein Furooyi Hain 

Halanki Khilafat -e- Abu Bakar Ke Haque Hone Par Sahaba -e- 
Kiraam Ka Ijma Hai Aur Ijma -e- Sahaba Ka Munkir Kafir Hai 
Hazrate Ayesha Siddiqa Par Tohmat Lagane Waala Quraan Ka 
Munkir Hai Aur Quraan Ko Bayaaz -e- Usmani Kehne Waala Bhi 
Kafir Hai 
Tahirul Qadri Ne Apne Is Ageede Ki Khul Kar Tayeed Kar Di Hai 
Minhajul Quraan Jo Inka Apna Risala Hai Us Ke December 1990 Ke 
Shumare Mein Chhapa Hai : 
Maujuda Naazuk Halaat Mein Ahle Tashee Ko Kafir Qarar Dene 
Waale Aur Bhole Bhaale Musalmano Mein Is Ka Propaganda Karne 
Waale Baaz Khud Parast Inteha Pasand Molvi Sahibaan To Ho Sakte 
Hain Ahle Sunnat Wa Jama'at Hargiz Nahin Ho Sakte 
Iske Chand Sutoor Baad Likha Hai : 
Is Hageegat -e- Baahira Aur Burhaan -e- Qatia Ke Bawajood Ahle 
Tashee Ko Bil Majmoo Kafir Samajhna, Kehna Ya Qarar Dena 
Mutlaqan Baatil Hai, Bilkul Isi Nahaj Par Koi Firga Ya Koi Fard Ahle 
Sunnat Ko Kafir Samjhe, Kahe Ya Qarar De Wo Bhi Qatayi Taur Par 
Baatil Hoga 
Dar Hageegat Hanafi, Deobandi, Barelvi, Shia, Maaliki, Hambali, 
Shafayi Aur Ahle Hadees Sab Ke Sab Musalman Hain, In Firgo Mein 
Furooyi Ikhtelaf To Bahar Taur Maujood Hain Magar Bunyadi 
Ikhtelaf Koi Nahin 
Deobandiyo Ki Tauheen -e- Nabi Par Mushtamil Wo Kitabein Jin Par 
Ulama -e- Haram, Shaam Wa Misr Ne Hukme Takfeer Kiya Aur Ye 
Likha : 

NA iba jo ss A el 
Jo Is Mein Shak Kare Wo Bhi Kafir Hai 
Wo Kitabein Ab Tak Isi Tarah Chhap Rahi Hain, Professor Ke 
Nazdeek Ye Bhi Furooyi Ikhtelafaat Hain 
In Chand Misalo Se Ye Zaahir Ho Gaya Ke Professor Sahab Ka Ek 
Naya Mazhab Hai Aur Inke Mazhab Ke Mutabiq In Baatil Firqo Aur 

Ahle Sunnat Mein Koi Farq Nahin Hai Wo Sab Ko Musalman 
Samajhte Hain Aur Unke Pichhe Namaz Padhna Jaayez Samajhte 
Hain 

Zaid Ka Qaul Agar Nawagjfi Ki Bina Par Hai To Use Samajhna 
Chahiye Aur Unko Aashiq -e- Rasool Ke Bajaye Islam Ka Barbad 
Karne Waala Kehna Chahiye, Agar Zaid Jaan Boojh Kar Aisa Kehta 
Hai To Us Ka Bhi Wahi Hukm Hai Jo Ulama -e- Haramain Ne 
Bayaan Kiya Hai Lihaza Us Ki Imamat Baatil Wa Najayez Hai, 
Musalmano Ko Isse Ijtenab Karna Chahiye 


(3286326 1GS) 
ABDE MUSTAFA 


DR. TAHIR AUR WAQAR -E- MILLAT 
(Part 4) 
Wagar -e- Millat. Alaihi Rahma Se Ek Sawal Ye Kiya Gaya Ke Idara - 
e- Minhajul Quraan Ke Baani Professor Tahirul Qadri Ka Programe 
Maslak -e- Ahle Sunnat Ki Tarwee] -o- Taraggi Ke Liye Hai Ya 
Nahin? Aur Jo Molvi Professor Tahirul Qadri Ke Ham Khayal Hain 
Wo Maslak -e- Ahle Sunnat Se Talluq Rakhte Hain Ya Nahin? Aise 
Molviyo Ke Pichhe Namaz Padhna Sharayi Lihaz Se Durust Hai Ya 
Nahin? 
Aap Alaihi Rahma Jawab Mein Farmate Hain Ke Tahirul Qadri Ne 
Jab Ye Kehna Shuru Kiya Ke Barelvi, Deobandi, Ghair Mugallid Aur 
Shia Ke Ikhtelafat Furooyi Hain Aur Sab Ko Musalman Shumar Kiya 
To Is Se Zaahir Ho Gaya Ke Wo Pakistan Mein Naya "Nadwa" 
Qaayim Kar Raha Hai Aur Is Ke Nazdeek Hazrate Abu Bakar Wa 
Umar Radiallaho Ta'ala Anhuma Ko Gaali Dena Aur Hazrate Ayesha 
Siddiqa Radiallaho Ta'ala Anha Par Tohmat Lagana Bhi Furooyi Baat 
Hai Aur Is Ke Nazdeek Ye Log Musalman Hain Aur Jin Logon Ki 
Kitabein Tauheen -e- Nabi Se Bhari Padi Hain Unko Bhi Musalman 
Qarar Dena Inke Maz'uma Furooyi Ikhtelaf Ka Natija Hai Lihaza 

Aisa Shakhs Sunni Kaise Ho Sakta Hai? Aur Ab Haal Hi Mein Jin 
Partiyo Se Ittehad Kiya Hai Usse Bhi Ye Hageegat Aashkaar Ho Jaati 
Hal 

Ye Shakhs Sunniyat Ko Tabaah Karne Waala Hai 

Ahle Sunnat Se Is Ka Koi Tallug Nahin Hai, Is Ke Ham Khayal Aur 
Ham Nawa Molvi, Imam, Imamat Ke Laayeq Nahin 

Ahle Sunnat In Se Apne Tallugaat Mungata Kar Lein 


(328 U7 «1G Gs) 
ABDE MUSTAFA 


HISAAB LAGAIYE 

Ek Bewkoof Se Puchha Gaya Ke Tu Kab Paida Hua? To Usne Jawab 
Mein Kaha : 
Main Nisf (Aadhe) Ramzan Mein Chand Nazar Aate Hi Eid Ke Teen 
Din Baad Paida Hua Hoon,.Ab Jaise Chaho Hisaab Laga ko 

(265, Sinta p "n PED) 
Dr. Tahirul Qadri Ke Bayanaat Aur Kitabo Ka Haal Bhi Kuchh Aisa 
Hi Hai Ke Aap Padh Kar Jaise Chahein Hisaab Laga Lein 
Dr. Sahab Apne Ek Bayaan Mein Kehte Hain Ke 1400 Saal Ki Islami 
Tarikh Mein Kisi Soofi Ne Kisi Ko Kafir Nahin Kaha, Kisi Ki Takfeer 
Nahin Ki Aur Phir Dusre Kayi Bayanaat Mein Kufr Ke Fatwe Jaari 
Karte Huye Nazar Aate Hain, Kabhi Kuchh Kehte Hain Aur Kabhi 
Kuchh 
Ek Taraf Sahabi -e- Rasool Ki Izzat Ki Baatein Karte Hain Aur Dusri 
Taraf Fazail Bayaan Karne Se Mana Karte Hain, 
Ek Taraf Ikhtelaf Karne Ki Khususi Dawat Baant'te Hain Aur Dusri 
Taraf Kehte Hain Ke Koi Molvi Mere Fatwe Se Ikhtelaf Kar Ke 
Dikhaye! 
Saari Baatein Dr. Sahab Khud Kehte Hain, Tazaad Hi Tazaad Hai 
Ab Main Sirf Itna Kahunga Ke Aap Hisaab Laga Lein 

ABDE MUSTAFA 


AAYAT BAAD MEIN NAAZIL HUYI 
Nabiye Kareem # Ne Rom Ke Baadshah Hirgil (Hirqil/Hiraql) Ki 
Taraf Ek Maktoob Rawana Farmaya 
Us Maktoob Mein Huzoor € Ne Ye Aayat -e- Mubaraka Likhwayi : 


Zor o 5 à. < oc Cr 5 A PP d E o PG SINA 

NIKE SBS AUI SST SS SEY isa da UI 00 05 
Pd ” 7 7 > 

a 5 Tam * e|. 4 o “CA NG o o a 18 T 

GINA TYNE SRS SOG "abl Tr I 5 sy Rass bay 


(64:0 FT) 
Tajjub Ki Baat Ye Hai Ke Mazkoora Aayat Us Wagqt Naazil Hi Nahin 
Huyi Thi! 
Ye Aayat Us Maktoob Ke Bhejne Ke Teen Saal Baad Naazil Huyi 
Hai 
Is Silsile Mein Allama Ibne Hajar Asgalani Alaihi Rahma Likhte Hain 
Ke Nabiye Kareem € Ne Is Aayat Ke Nuzool Se Pehle Hi Is Ko Likh 
Diya Tha Aur Baad Mein Jab Ye Aayat Naazil Huyi To Aap Ke 
Likhe Huye Ke Mawafiq Thi Aur Ye Bhi Ho Sakta Hai Ke Ye Aayat 
Dobara Naazil Huyi Ho Lekin Ye Bayeed Hai 
(LBG TGA? JP SITA GANG) 
Hazrat Allama Ghulam Rasool Sayeedi Alaihi Rahma Likhte Hain Ke 
Main Kehta Hoon Ke Is Mein Ibne Arabi Ke Is Qaul Ki Tayeed Hai 
Ke Quraan -e- Majeed Ke Mukammal Nuzool Se Pehle Aap # Ko Is 
Ka Ijmali IIm Tha 
Gel aed PD UASU) 
ABDE MUSTAFA 


HAALAT -E- NAMAZ MEIN TAZEEM -E- NABI 
Hazrate Ibne Abbas Radiallaho Ta'ala Anho Bayaan Karte Hain Ke 
Main Raat Ke Aakhiri Hisse Mein Rasoolullah # Ke Paas Aaya Aur 

Aap Ke Pichhe Khade Ho Kar Namaz Padhne Laga, Huzoor # Ne 
Mera Haath Pakad Kar Mujhe (Baayi Taraf Se Daayi Taraf) Apne 
Aage Kiya, Phir Jab Aap Namaz Padhne Lage To Main Pichhe Aa 
Gaya 
Phir Aap # Ne Namaz Se Farigh Hone Ke Baad Mujhse Farmaya : 
Is Ka Kya Sabab Hai Ke Main Tumhein Aage Karta Tha To Tum 
Mere Pichhe Ho Jaate The? 
Maine Kaha : Ya Rasoolallah ##, Kya Kisi Shakhs Ke Liye Ye Jaayez 
Hai Ke Wo Namaz Mein Aap Se Aage Ho Jaaye Halanki Aap Allah 
Ke Rasool Hain Aur Allah Ta'ala Ne Aap Ko Itna (Buland Tareen) 
Martaba Ata Kiya Hai! 
Mere Is Jawab Se Rasoolullah # Khush Huye Aur Mere Liye Ye Dua 
Ki Ke Allah Mere Ilmo Faham Ko Zyada Farmaye 
(30604-1787 56« J^ uei rue) 
Is Riwayat Ko Imam Ibne Hajar Asgalani Alaihi Rahma Ne Bhi Nagal 
Kiya Hai 
(6250 1G SWIC) 
Shaykh Shuaib Al Arnawt Kehte Hain Ke Is Hadees Ki Sanad Sahih 
Hai Aur Imam Bukhari Wa Imam Muslim Ki Shart Ke Mutabiq Hai 
(78 ate giras fo) 
Shaykhul Hadees, Hazrat Allama Ghulam Rasool Sayeedi Alaihi 
Rahma Ne Bukhari Shareef Ki Sharah Mein Is Riwayat Ko Nagal 
Kiya Hai 
GAO AE UA) 
Subhan Allah! Sahabi -e- Rasool Haalat -e- Namaz Mein Bhi Nabiye 
Akram E Ki Tazeem Kar Rahe Hain 
Aap Ka Tallug Kisi Bhi Maktaba -e- Fikr Se Ho, Aap Ek Baar Apne 
Dil Par Haath Rakh Kar Sochein Ke Aaj Ye Kaun Se Deen Ki Dawat 
Di Ja Rahi Hai Ke Namaz Mein Huzoor # Ka Khayal Laana Durust 
Nahin Hai Aur Apne Bail Aur Gadhe Ke Khayal Mein Mustaghrak 

Hone Se Zyada Bura Hai Kyunki Huzoor # Ka Khayal To Tazeem 
Aur Buzurgi Ke Saath Aata Hai Aur Bail Aur Gadhe Ka Khayal 
Tazeem Aur Buzurgi Ke Saath Nahin Aata!Aur Ghair Ki Ye Tazeem 
Jo Namaz Mein Malhooz Ho Wo Shirk Ki Taraf Kheench Kar Le 
Jaati Hal 


150 Pelee” bie) 


CEBE NE BP 
Ye Ibarat Wahabiyo Ke Peshwa Ismayeel Dehelvi Ki Hai Aur Aaj Bhi 
Ye Kitabein Chhap Rahi Hain 
Agar Namaz Mein Huzoor #5 Ka Khayal Shirk Ki Taraf Le Jaata Hai 
To Kya Sahabi -e- Rasool Ka Namaz Mein Huzoor Ki Tazeem Karna 
Bhi Raahe Shirk Par Qadam Rakhna Hai? 
Abhi Bhi Wagt Hai, Aisi Ibarato Aur. Aise Aqeede Ko Deewar Par De 
Maarein 
Jo Aise Khayalaat Rakhta Ho Aur In Nazariyaat Ka Haami.Ho Us Se 
Moonh Mod Lein Taaki Kal Ba Roz -e- Mehshar Huzoor # Ke 
Oadmo Mein Jagah Paa Sakein 
Bahut Saada Sa Hai Usool -e- Dosti Kausar Apna 
Jo Un Se Be Tallug Ho Humara Ho Nahin Sakta 
Aur, 
Shaug Tera Agar Na Ho Meri Namaz Ka Imam 
Mera Qiyaam Bhi Hijaab Mera Sujood Bhi Hijaab 


ABDE MUSTAFA 


MUKHTASAR TAZKIRA -E- WAOAR -E- MILLAT 
Jaame Maqoolat Wa Manqoolat, Peer -e- Tareegat, Muftiye Aazam - 
e- Pakistan, Hazrat Allama Mufti Muhammad Wagaruddin Oadri 
Razvi Alaihi Rahma Apne Zamane Ke Mash'hoor Aalim -e- Deen 
The 

Aap Ki Shakhsiyat Ahle Sunnat Ke Aasman Par Ek Chamakta Sitara 

Hai Jis Ki Raushni Humesha Bar Qaraar Rehne Waali Hai 

14 Safarul Muzaffar 1333 Hijri Ko Pilibhit (Hindustan) Mein Aap Ki 

Paidayish Huy! 

Aapke Walid Ka Naam Hafiz Hameeduddin Aur Walida Ka 

Imtiyazun Nisa Tha, Aap Ke Walid, Chacha Aur Khandan Ke Kay! 

Afraad Hafiz -e- Quraan The, Is Se Maloom Hota Hai Ke Aap Ka 

Gharana Islami Mahaul Ke Rang Se Ranga Hua Tha 

Ibtedayi Taleem : 

School Mein Panchwi (5th) Class Tak Taleem Haasil Ki Aur Jab 

Panchwi Class Ka Imtehan Hua To Poore Zila Bhar Mein Aap Ko 

Pehla Darja (First Position) Haasil Hua Aur Inam Bhi Mila 

Uske Baad Aapke Israr Par Aap Ko Pilibhit Ke Ek Madrase Mein 

Dakhil Karwaya Gaya 

Us Madrase Mein Aap Ke. Asatiza Mein Hazrat Mufti Wasi Ahmad 

Muhaddise Surati Ke Khaas Shagird Maulana Habeebur Rahman Bhi 

The 

Chaar Saal Us Madrase Mein Taleem Haasil Ki Aur Phir Bareli 

Shareef Ke "Darul Uloom Manzarul Islam" Mein Dakhila Liya 

Bareli Shareef Mein Aap Ne Sadarushshariah, Hazrat Allama Mufti 

Amjad Ali Aazmi, Muhaddise Aazam Pakistan, Hazrat Allama 

Sardar Ahmad Qadri, Allama Tagaddus Ali Khan, Maulana Sardar 

Ali Khan Aur Maulana Ehsan Ilahi Waghaira Ko Apne Asatiza Ke 

Roop Mein Paaya 

Bai'at Wa Khilafat : 

Aap Ko Hujjatul Islam, Hazrat Allama Hamid Raza Khan Barelvi Ke 

Dast Par Bai'at Hone Ka Sharf Haasil Hua Aur Unke Chhote Bhai 

Muftiye Aazam -e- Hind Se Khilafat Bhi Haasil Huyi 

Ilmi Magaan : 

Aap Ke Ilmi Magaam Ka Andaza Is Baat Se Lagaya Ja Sakta Hai Ke 

Ek Gaaon Ke Kuchh Logon Ne Muftiye Aazam -e- Hind Se Kaha Ke 

Ghair Mugallideen Ne Humein Pareshan Kar Rakha Hai Lihaza Aap 

Kisi Aalim Ko (Munazre Ke Liye) Bhej Dijiye, Muftiye Aazam -e- 
Hind Ki Nigahon Mein Jo Naam Aaya Wo Waaar -e- Millat Alaihi 
Rahma Ka Tha, Aap Munazre Ke Liye Tashreef Le Gaye Aur Allah 
Ta'ala Ne Aap Ko Fatah Ata Farmayi 

Aapke Mutale Ka Ye Aalam Tha Ke Poori Poori Raat Mutale Mein 
Guzaar Dete The! 

1947 Mein Aap Ne Pakistan Ka Rukh Kar Liya Aur Phir Wahin 
Darso Tadrees Mein Mashgool Ho Gaye 

Rozgaar Ke Silsile Mein Aap Tijarat Karte The 

Aap Ne Apne Zamane Mein Uthne Waale Fitno Ka Bharpur Radd 
Kiya Jis Mein Ek Dr. Tahir Ka Fitna Bhi Hai 

Wisaal : 

Hadees Ki Taleem Dete Huye 16 Rabiul Awwal 1410 Mein Aap Ka 
Integal Hua 


(Ga IP 
ABDE MUSTAFA 


HUMARE ZAMANE KI AURATEIN 
Aurato Ke Masjid Jaane Ke Mutallig.Ummul Momineen, Syeda 
Ayesha Siddiga Radiallaho Ta'ala Anha Farmati Hain Ke Agar 
Rasoolullah # Aurato Ke Is Banaao Singhar Ko Dekh Lete Jo Inhone 
Ab Ijaad Kiya Hai To In Ko (Masjid) Mein Aane Se Mana Farma 
Dete Jis Tarah Bani Israyeel Ki Aurato Ko Mana Kiya Gaya Tha 
(86914721604 FU) 
Allama Badruddin Ayeni Hanafi (Mutawaffa 855 Hijri) Likhte Hain 
Ke Agar Hazrate Ayesha Siddiga Radiallaho Ta'ala Anha Aurato Ke 
Is Banaao Singhar Ko Dekh Leti Jo Inhone Humare Zamane Mein 
ljaad Kar Liya Hai Aur Apni Numaish Mein Ghair Sharayi Tarige Aur 
Mazmoom Bidd'aat Nikaal Li Hain, Khaas Taur Par Shahar Ki 
Aurato Ne To Wo (Hazrate Ayesha Siddiqa) In Aurato Ki Bahut 
Zyada Mazammat Karti 

(227 P66 SE) 

Allama Ghulam Rasool Sayeedi Alaihi Rahma Likhte Hain Ke Agar 
Allama Ayeni Humare Zamane Ki Fashion Zada Aurato Ko Dekh 
Lete To Hairan Reh Jaate 
Ab Aksar Aurato Ne Burga Lena Chhod Diya Hai, Sar Ko Dupatte 
Se Nahin Dhanpti, Tang Aur Chust Libaas Pahanti Hain, Beauty 
Parlour Mein Ja Kar Jadeed Tarigo Se Make Up Karaati Hain, Mardo 
Ke Saath Makhloot (Mix) Ijtema'at Mein Shirkat Karti Hain, 
Marathon Daud Mein Hissa Leti Hain, Basant Mein Patang Udati 
Hain, Valentines Day Manati Hain, Is Oism Ki Azaad Rawish Mein 
Aurato Ke Masjid Mein Jaane Ka To Khair Koi Imkaan Hi Nahin 

(OTIS PALE U AS? ) 
Main (Abde Mustafa) Kehta Hoon Ke Ab To Halaat Yahan Tak 
Pahunch Chuke Hain Ke Baaz Awqgaat Ye Faisla Karna Mushkil Ho 
Jaata Hai Ke Samne Koi Janab Hain Ya Muhtarma! 
Aisa Fashion Nikla Hai Ke Mard Aur Aurat Mein Tameez Karna 
Dushwar Ho Gaya Hai 
Ek Fikr Logon Ke Zahano Mein Daali Ja Rahi Hai Ke "Auratein 
Mardo Se Kam Nahin Hain" Aur Isi Mugable Ke Chakkar Mein 
Aurato Ne Sharmo Haya Naam Ki Cheez Ko Apni Lughat 
(Dictionary) Se Mita (Delete Kar) Diya Hai! 
Ab To Aisa Lagta Hai Ke In Ke Liye Sirf Dua Hi Ki Ja Sakti Hai 


ABDE MUSTAFA 


BADI MASJID AUR KAM NAMAZI 
Hazrate Sayyiduna Anas Radiallaho Ta'ala Anho Bayaan Karte Hain 
Ke Nabiye Kareem & Ne Irshad Farmaya : 
Logon Par Ek Aisa Bhi Zamana Aayega Ke Jab Wo Masajid Ki 
Tameer Mein Ek Dusre Ke Saamne Fakhr Ka Izhar Karenge Aur Un 
Mein Se Thode Log Inhein (Masajid Ko Namazo Se) Aabad Karenge 

Glos ABI. AS DU ALUAN) 
Huzoor # Ne Jo Kuchh Farmaya Wo Harf Ba Harf Haque Hai Aur 
Aaj Hum Apni Aankho Se Iska Mushahida Kar Rahe Hain 
Aalishan Masajid Tameer Kar Di Gayi Hain, Ek Martaba Mein 
Hazaaro Balki Kahin Kahin Laakho Log Namaz Ada Kar Sakte Hain 
Lekin Namaz Padhne Waale Gine Chune Log Hain 
Fajar Ki Namaz Mein Baaz Maqamat Par Kabhi Kabhar Aisa Bhi 
Hota Hai Ke Imam Aur Moazzin Ke Ilawa Teesra Koi Nahin 
Pahunchta 
Masajid Ki Tameer Mein Ek Dusre Ke Saamne Fakhr Ka Izhar To 
Yun Kiya Jaata Hai Jaise Isi Ke Mutabiq Humein Aakhirat Mein Aala 
Darja Diya Jaana Hai 
Allah Ta'ala Humein Masajid Ko Aabad Karne Ki Toufique Ata 
Farmaye 


ABDE MUSTAFA 


DARD UMMATI KO, TAKLEEF JANNATI HOOR KO! 
Hazrat Sayyiduna Maaz Bin Jabal Radiallaho Ta'ala Anho Farmate 
Hain Ke Rasool -e- Kareem ## Ne Irshad Farmaya Ke Jab Koi Aurat 
Apne Shauhar Ko Tang Karti Hai To (Jannati) Hoorein Jo Ke Jannat 
Mein Us (Shauhar) Ki Zauja Hongi, Kehti Hain: 

Aye Aurat! Ise Tang Na Kar, Tera Satyanas Ye Shauhar To Tere Paas 
(Kuchh Dino Ka) Mehman Hai Angareeb Ye Tujhe Chhod Kar 
Humare Paas Aa Jayega 

(C560 LA A I 398 NG EN 
Is Hadees Ko Bayaan Karne Ka Magsad Sirf Ye Batana Nahin Hai 
Ke Aurato Ko Apne Shauhar Ko Takleef Nahin Deni Chahiye Balki 
Is Riwayat Se Do Aham Mas'ale Bhi Maloom Huye: 
(1) Agar Kisi Bande Ko Door Se Pukarna Shirk Hota To Jannati 
Hoorein Dunya Ki Aurato Ko Na Pukarti Aur Jo Kehta Hai Ke Nabi 

Ko Pukarne Se Masjid Gandi Ho Jaati Hai To Phir Ba Qaul Uske 
Ghaire Nabi Ko Pukarne Ki Wajah Se Jannat Bhi Gandi Ho Jaani 
Chahiye 

(2) Jab Koi Aurat Dunya Mein Apne Shauhar Ko Tang Karti Hai To 
Jannat Ki Hoor Sun Leti Hai, Jab Jannat Ki Ek Makhlooq Ki Sama'at 
Ka Ye Aalam Hai To Malik -e- Jannat, Saahib -e- Shariat € Ki 
Sama'at Ka Kya Aalam Hoga 


Mumkin Hai Ke Kisi Ke Pet Mein Is Hadees Ki Sanad Ko Le Kar 
Dard Uthe Lihaza Dawa Ke Taur Par Hum Batana Chahte Hain Ke 
Nasiruddin Albani Ne Is Hadees Ko Sahih Kaha Hai 


GAL Paka € 
ABDE MUSTAFA 


TOOBA 
Jannat Mein Ek Darakht-Hai Jis Ka Naam Tooba Hai 
Is Darakht Ke Baare Mein Ek Riwayat Hai Ke Huzoor -e- Akram # 
Ne Irshad Farmaya Ke Darakht -e- Tooba, Akhrot Ke Darakht Ka 
Mushabe Hai 
Ek Shakhs Ne Puchha Ke Ya Rasoolallah! Us Ki Jad Kitni Badi Hai? 
Aap Ne Irshad Farmaya Ke Agar Tum Oont Par Sawar Ho To Wo 
Oont Chalte Chalte Boodha Ho Jaaye Aur Tum Us Ki Jad Ka Ihata 
Nahin Kar Sakoge 
Hazrate Abu Imama Radiallaho Ta'ala Anho Ne Kaha Ke Tooba 
Jannat Ka Ek Darakht Hai Jis Ki Shaakhein (Branches) Jannat Ke Har 
Ghar Mein Hain Aur Us Darakht Par Khoob Surat Phal Hain Aur Har 
Haseen Parinda Us Darakht Par Baitha Hai 


(IE CG JÕHVI? NP 2216 SUNAN) 
ABDE MUSTAFA 

ALI DA CHAUTHA NUMBER 
Hazrate Sayyiduna Maula Ali Radiallaho Ta'ala Anho Ne Irshad 
Farmaya Ke Jo Mujhe Hazrate Abu Bakar Siddique Aur Hazrate 
Umar Faruque Radiallaho Ta'ala Anhuma Se Afzal Kahe, Main Us 
Bohtan Lagane Waale Ko Bohtan Ki Hadd (Yaani 80 Kode) 
Lagaunga 


3871294 AG)? goes mJ B) 

13121562 PG er wear ael I) 

807 XG) 

12198 «575 2 2e eher (4) 

358 P7 ess di cte a PNR adio NG) 

ABDE MUSTAFA 

CHAND AUR SURAJ JAHANNAM MEIN JAYENGE! 
Hazrate Abdullah Danaaj Aur Salamata Bin Abdur Rahman Bin Auf 
Basra Ki Jaama Masjid Mein Baithe Huye The, Imam Hasan Basari 
Aaye Aur Wo Bhi Wahin Baith Gaye 
Hazrate Abdullah Danaaj Ne Hadees Bayaan Ki : 

Nabiye Kareem # Ne Irshad Farmaya Ke Beshak Chand Aur Suraj 
Qiyamat Ke Din Do Bail Honge Jin Ko Lapet Kar Dozakh Mein Daal 
Diya Jayega! 

Imam Hasan Basari Ne Puchha : 

Un Ka Kya Gunah Hoga Jo Unhein Dozakh Mein Daal Diya Jayega? 
To Abdullah Danaaj Ne Kaha Ke Main Tum Ko Rasoolullah # Ki 
Hadees Suna Raha Hoon 

Ye Sun Kar Hasan Basari Khamosh Ho Gaye 

Is Ka Jawab Ye Hai Ke Inhein Dozakh Mein Daalna Ba Taur -e- Saza 
Nahin Hai Balki Suraj Aur Chand Ki Parastish Karne Waalo Ki 
Mazammat Aur Un Ko Ruswa Karne Ke Liye Inhein Dozakh Mein 
Daala Jayega Ke Dekho! Jin Ko Tum Khuda Samajghte The Aur Jin 
Ki Parastish Karte The, Tum Ko Azaab Se Bachana To Darkinaar Aaj 
Wo Khud Dozakh Mein. Pade Hain Aur Khud Ko Dozakh Se Nahin 
Nikal Sakte 


320031476 UL PAL YANG b Aben NYA) 
5692,07, 3G Gul - 
(225024 ^66 81 G Abs 
Hazrat Allama Mufti Ahmad Yaar Khan Nayeemi Alaihi Rahma 
Likhte Hain Ke Chand Aur Suraj Azaab Paane Ke Liye Dozakh Mein 
Nahin Jaayenge Balki Apne Pujariyo Ko Azaab Dene Jayenge 


In Ki Garmi Azaab Ki Garmi Se Mil Kar Azaab Ko Do Baala Kar 
Degi, 

Dekho! Dozakh Mein Azaab Dene Ke Liye Firishte Bhi To Honge 
Magar Wo Azaab Paane Ke Liye Wahan Nahin Gaye Balki Azaab 
Dene Ke Liye Honge, 

Neez Chand Aur Suraj Noor Hain Aur Noor Ko Naar Takleef Nahin 
Deti, 

Dekho Momineen, Gunahgaro Ko Nikalne Ke Liye Dozakh Mein 
Jaayenge Magar Bilkul Takleef Na Paayenge 


(56920405 TG vadis ^ "uni 7) 
ABDE MUSTAFA 


GUNAHO KA NEKIYO MEIN BADALNA 
Allah Ta'ala Farmata Hal : 


235 40106 7° viis ss AND, Gt oi Dai 56 als 13 ja 


4 


ok) 


(70:96 AN) 
Yaani Jis Ne Tauba Kar Li Aur Iman Le Aaya Aur Nek Amal Kiye To 
Ye Wo Log Hain Jin Ke Gunaho Ko Allah Nekiyo Se Badal Dega 
Aur Allah Bahut Bakhshne Waala Be Had Raham Farmane Waala 
Hai 
Imam Abu Mansoor Matureedi (Mutawaffa 333 Hijri) Is Aayat Ki 
Tafseer Mein Likhte Hain : 
Gunaho Ko Nekiyo Se Badalne Ke Do Maana Hain, 
Ek Ye Ke Gunaah Karne Waale Jab Apne Gunaho Se Tauba Kar 
Lete Hain Aur In Gunaho Par Nadim Hote Hain To Allah Ta'ala In 
Ko Aayinda Ki Zindagi Mein Ye Toufique Ata Farmata Hai Ke Wo 
Har Guzishta Gunah Ki Jagah Ek Neki Kar Lete Hain Aur Yun (Is 
Toufique Ke Sabab) In Ka Har Ek Gunah Neki Mein Tabdeel Ho 
Jaata Hai, 

Aur Dusra Maana Ye Hai Ke Dunya Mein Logon Ko Agar Apne 

Gunaho Par Nadamat Aur Hasrat Paida Ho Jaaye To Allah Ta'ala 

Aakhirat Mein Un Gunaho Ko Nekiyo Mein Tabdeel Farma Dega 
(410 PBC UAS Jie LSU ec st) 

Humare Gunaho Ki Tadaad Ba Zaahir Nekiyo Se Kayi Guna Zyada 

Hain! 

Humein Apne Gunaho Par Nadim Hona Chahiye Aur Humesha 

Gunaho Se Bachne Ki Koshish Karte Rehni Chahiye Taaki Allah 

Ta'ala Humare Gunaho Ko Nekiyo Se Badal De, 

Beshak Allah Ta'ala Ki Rahmat Ke Aage Ye Ek Chhoti Si Cheez Hai 


ABDE MUSTAFA 


JAHIL HUFFAZ KI MANGHADAT RIWAYAT 
Baaz Jahil Huffaz Bachhe Ko Padhate Kam Aur Maarte Zyada Hain 
Aur Jab Unhein Mana Kiya. Jaaye To Ek Riwayat Bayaan Karte Hain 
Ke Ustaad Ki Maar Se Dozakh Ki Aag Haraam Ho Jaati Hai Aur Jis 
Jagah Ustad Ki Maar Padegi Us Jagah Dozakh Ki Aag Nahin 
Jalayegi....., 
Ustad Sahab Ek To Maar Bhi Rahe Hain Aur Upar Se Is Ki Hikmat 
Bhi Bayaan Farma Rahe Hain! Waah Ustad Sahab! 
Shaykhul Hadees, Hazrat Allama Ghulam Rasool Sayeedi Alaihi 
Rahma Likhte Hain Ke Baaz Jahil Huffaz Aur Qurra Ne Ye Hadees 
Ghadi Hai Ke Ustaad Ki Maar Se...... Alakh 
Ye Hadees Jhooti Aur Manghadat Hai Aur Nabi Par Jhoot Bandhna 
Gunah -e- Kabeera Hai 
In Jhooto Se Puchha Jaaye Ke Ye Riwayat Hadees Ki Kis Kitab Mein 
Mazkoor Hai? 


(257106 ab VÄLI PA 


ABDE MUSTAFA 

